Aquila no Yuna

อคิวลา ยูนะ (鷲座（アクィラ）のユナ) ร่างอวตารของเทพีแอโฟรไดที สาวน้อยผู้มีเป้าหมายจะเป็นเซนต์ที่เก่งกาจ เป็นเซนต์หญิงที่ตัดสินใจสลัดกฎหน้ากากของเซนต์หญิงด้วยเจตจำนงของตนเอง นิสัยเป็นผู้ใหญ่สุดในกลุ่ม คอยเตือนและดูแลคนอื่นๆอย่างดีเสมอ

ในซีซั่นสองหลังสงครามจบลง ยูนะเดินทางกลับบ้านเกิดเพื่อดูว่าบ้านเกิดของตนได้ฟื้นฟูแล้วรึไม่ และล่วงรู้จากดวงดาวว่ากำลังจะเกิดสงครามครั้งใหม่จึงเดินทางมาจามิลเพื่อซ่อมคลอธ แต่เพราะเสียเจตจำนงในการต่อสู้เช่นเดียวกับคนอื่นๆ จึงไม่สามารถสวมคลอธได้อีก จนเมื่อได้ตระหนักถึงหน้าที่ของตัวเองจึงกลับมาสู้ได้อีกครั้ง ภายหลังสงครามยุติก็ได้มาส่งโควงะที่แซงค์ทัวรี่ และกลับไปใช้ชีวิตตามปกติของตนเอง